ספריית הוגוורטס ממוקמת בקומה השלישית בטירת הוגוורטס ומכילה רבבות של ספרים על אלפי מדפים. תחת פיקוחה של גברת פינץ, תלמידים יכולים לעיין או לשאול ספרים לצורכי לימודים (או הנאה אישית). הספרייה נסגרת בשעה שמונה בערב.
אירמה פינץ, הספרנית.
ספרי הספרייה מוגנים בלחשים על מנת למנוע מתלמידים להשחית או לגנוב אותם. הרמיוני גריינג'ר אמנם, תלשה פעם דף מספר על יצורים קסומים מבלי שספגה אף קללה, לא ידוע למה. אין לאכול שוקולד (ויש להניח) מאכלים אחרים בספרייה.
תלמידים ומורים יכולים להוציא את הספרים מהספרייה, ברשותה של הספרנית. ספרים ממדור הספרים המוגבלים דורשים פתק חתום ממורה. פרופסור סוורוס סנייפ אמר פעם להארי פוטר שאסור להוציא ספר ספרייה מחוץ לטירה, אם כי הארי חשב שסנייפ סתם המציא את החוק הזה. כשיש ביקוש גדול לאותו ספר ספרייה נערכת רשימת המתנה - בשנת הלימודים 1992-1993 הייתה רשימת המתנה של שבועיים להוגוורטס: תולדות.
פרופסור דמבלדור הסיר מהספרייה את הספרים הנוגעים להורקרוקסים, בשל העובדה שהם עוסקים בקסם אפל. הוא שמר אותם במשרדו עד יום מותו, והרמיוני גריינג'ר זימנה אותם ממשרדו בסוף השנה השישית.